DanPilot 


DanPilots politik for dataetik 


1. Indledende bemærkninger 


Som følge af den digitale udvikling anvender DanPilot (SOV) (herefter ”DanPilot”) i lighed 
med mange andre organisationer - i stigende grad data i forbindelse med driften af vores 
forretning. Den stigende anvendelse af data gør det vigtigt at have fokus på dataetik. Hos 
DanPilot ønsker vi at skabe åbenhed om vores dataanvendelse og arbejde med dataetik. 


DanPilots forretning bygger på en lang række data af forskellig art, herunder bl.a. som 
beskrevet nærmere nedenfor kundedata og driftsdata. Data er forudsætningen for, at vi 
kan drive vores forretning effektivt. I naturlig forlængelse af vores arbejde med data følger 
nogle etiske overvejelser om anvendelsen af data. Hos DanPilot ønsker vi at være 
transparente om vores dataanvendelse og vores arbejde med dataetik. Vi har derfor 
udarbejdet denne politik for dataetik. 


Denne politik for dataetik omfatter anvendelsen af alle former for data og er således ikke 
begrænset til anvendelsen og beskyttelsen af personoplysninger. 


Vores politik supplerer blandt andet principperne om transparens og dataminimering i 
databeskyttelsesreglerne samt regler om tavshedspligt og fortrolighed. Vores politik for 
dataetik supplerer også DanPilots politikker om behandling af personoplysninger, brug af 
cookies m.v. 


Vores politik for dataetik er rettet mod kunder, tidligere, nuværende og mulige 
samarbejdspartnere. Det er væsentligt, at disse parter og omverdenen i øvrigt har tillid til 
vores evne til at anvende data. 


Politikken for dataetik finder anvendelse i hele DanPilot og forpligter samtlige 
medarbejdere. Det gælder særligt de medarbejdere, der arbejder med data i dagligdagen. 


Nedenfor redegør vi nærmere for, hvordan vi sikrer etisk anvendelse af data og nye 
teknologier. Vi tager afsæt i nogle for DanPilots væsentlige dataetiske principper samt en 
række forskellige dataetiske emner, herunder blandt andet hvilke typer af data DanPilot 
anvender, hvordan disse data tilvejebringes, og hvordan vi bruger nye teknologier. 


Hvis du har spørgsmål eller bemærkninger til vores politik for dataetik kan henvendelse 
rettes til DanPilots enhver tid siddende IT Chef. 

2. DanPilots Dataetiske principper 


Det er væsentligt for DanPilot, at dataetik bliver en fastforankret del af kulturen hos 
DanPilot, og at dataetik går hånd i hånd med vores øvrige værdier. 


Vores arbejde med dataetik tager derfor afsæt i følgende dataetiske principper: 
+ Privatliv 


Beskyttelsen af personoplysninger er en gennemgående prioritering i DanPilot, 
og det afspejles i vores processer og danner grundlaget for vores valg af løsninger 
m.v. Ved vores behandling af data sikrer vi efterlevelse af de 
databeskyttelsesretlige regler og grundsætninger. 


€ Ordentlighed 


For DanPilot er ordentlighed et vigtigt element, da DanPilot vægter ærlighed og 
ansvar højt. 


DanPilot indsamler f.eks. kun data til de oplysninger der er absolut nødvendige 
for at tilvejebringe DanPilots tjenester og serviceydelser. DanPilot videresælger 
ej heller personoplysninger til tredjeparter og bestræber sig på at gøre al 
behandling af data transparent for omverdenen, herunder kunder såvel som 
medarbejdere, myndigheder og samarbejdspartnere. 


e Datasikkerhed 


Hos DanPilot er et højt IT-sikkerhedsniveau et væsentligt parameter for at sikre 

en stabil og pålidelig drift af virksomheden.  DanPilots  IT- 
sikkerhedsforanstaltninger har til formål at beskytte DanPilots data mod fx 
databrud og anden form for utilsigtet ekstern adgang til data. 


DanPilots data opbevares sikkert i datacentre, hvor såvel den fysiske som 
elektroniske adgang er overvåget og sikret. 


Hos DanPilot benyttes der bruger-id, password samt to-faktorgodkendelse til at 
administrere adgange til DanPilots IT-systemer. 


DanPilot underviser løbende det administrative personale i både IT-sikkerhed og 


GDPR, og følger løbende op på, om nyopdagede sårbarheder i systemer har 
indflydelse på IT-sikkerheden. 

3. DanPilots etiske emner 


3.1 Typer af data, anvendelse og tredjeparter 
Hos DanPilot anvender vi følgende overordnede kategorier af data: 


Kundedata 


DanPilot opbevarer kundedata på de kunder som DanPilot yder tjenesteydelser 
og serviceydelser til. Dette gør vi bl.a. for at sikre, at vi kan levere vores 
tjenesteydelser og serviceydelser samt dokumentation herfor. Data forbundet 
med vores tjenesteydelser og serviceydelser bruges også til interne formål, 
herunder til primært kollegial sparring og videregives ikke til tredjeparter. 
DanPilot opbevarer ligeledes data i forbindelse med dokumentation til andre 
myndigheder. 


Driftsdata 


I forbindelse med optimering af den daglige drift indsamler DanPilot driftsdata. 
For at overholde gældende overenskomster og skabe en sikker drift, indsamles 
rejse samt hviletidsdata. 


DanPilot indsamler ligeledes data fra DanPilots lodsbåde, da der derved er 
mulighed for at minimere brændstofforbruget og nedsætte CO2-udledning. 


I forbindelse med DanPilots forpligtelse til at indberette hændelser, indberetter 
DanPilot nødvendige data til myndighederne. Dette gøres for at skabe en viden 
samt sikre at samme slags hændelser ikke sker i fremtiden. 


Ovennævnte kategorier af data er ikke et udtryk for en udtømmende oplistning, men er 
et udtryk for de kategorier af data, som er særlig karakteristiske for vores forretning. Vi 
behandler også andre kategorier af data, herunder HR-data, hvor principperne m.v. i 
denne politik for dataetik tilsvarende finder anvendelse. 


3.2 Tredjeparters datapolitik 


Vi foretager ikke køb og salg af data, og vores data videregives ikke til tredjeparter, 
medmindre vi har pligt dertil ifølge lovgivningen, domstols- eller myndighedsafgørelse, 
eller hvis der er tale om nødretstilfælde. 

3.3 Anvendelse af nye teknologier og træning af algoritmer 


I lighed med mange andre organisationer følger vi samfundets udvikling og den stigende 
grad af digitalisering. Det betyder, at vi løbende søger at systemunderstøtte og 
procesoptimere vores etablerede arbejdsgange og processer. 


På nuværende tidspunkt anvender DanPilot ikke machine learning eller kunstig intelligens. 
Men da det er en teknologi som er i hurtig udvikling, vil DanPilot i fremtiden også komme 
til at gøre brug af sådanne teknologier. DanPilot bruger algoritmer med det formål at 
optimere driften, samt træffe beslutninger og lignende. 


Vi sikrer, at f.eks. anvendelsen af algoritmer ikke er programmeret til at levere 
diskriminerende eller forudindtagede ("biased") resultater. 


Ved indkøb af ny teknologi, ændring i dataanvendelsen eller eksisterende processer følger 
vi en fast forankret proces, hvor DanPilots Direktion/Bestyrelse vil blive forlagt en business 
case. 


3.4 Medarbejdernes opmærksomhed på dataetik 


Dataetik er og skal være en fast bestanddel af vores interne kultur. Derfor vil vi i endnu 
højere grad prioritere, at samtlige medarbejdere er velinformerede om dataetiske 
principper og overvejelser, baggrunden for behovet derfor og motivationen bag, ligesom 
medarbejderne instrueres i korrekt brug af data. 


Vi sikrer, at der er åbenhed omkring fejl og problemer, så vi løbende forbedrer vores 
dataanvendelse. DanPilot har etableret en whistleblowerordning, hvor DanPilots 
medarbejdere og samarbejdspartnere kan indsende oplysninger om kritisable forhold hos 
DanPilot. 


3.5 Opdatering og afrapportering 


Bestyrelsen er ansvarlig for udarbejdelsen og ajourføringen af denne politik for dataetik. 
Bestyrelsen vurderer efter konkret behov og mindst én gang om året, om der skal 
foretages en ajourføring af politikken. 


Vedtaget på bestyrelsesmødet den 23.03.2022 

